section_heading: Podrška
paragraph_text: Inicijativa je dobila podršku svih većih vjerskih zajednica u Republici Hrvatskoj, a uputila je i poziv svim političkim strankama u Republici Hrvatskoj da se pridruže akciji prikupljanja potpisa za raspisivanje referenduma. Poziv je upućen i predsjedniku Ivi Josipoviću,dnevno.hr, Predsjednik Josipović: "Nije potrebno da me bilo koja udruga gura na javnu scenu na taj način.", "Kad je riječ o vrijednosnim sudovima, isto tako sam vrlo jasno rekao da Hrvatska mora biti zemlja jednakih mogućnosti i šansi za sve građane, a isto tako kad je riječ o nediskriminaciji s obzirom na spol, spolnu orijentaciju i rodnu orijentaciju.", objavljeno 8. lipanj 2013., pristupljeno 3. listopad 2013. Podršku su izrazile četiri parlamentarne stranke (HDZ, HSP AS, HSS i HDSSB) i četrnaest izvanparlamentarnih, a protivljenje dvije parlamentarne (HNS i SDSS) i tri izvanparlamentarne. Suzdržanima su se izjasnile dvije parlamentarne stranke (IDS i Bošnjačka demokratska stranka Hrvatske). Pet parlamentarnih stranaka (SDP, Hrvatski laburisti, DC, HGS, HSU) nisu odgovorili na poziv inicijative. Neke od njih su se u narednom periodu jasno pozicionirale protiv inicijative "U ime obitelji".